2018. gada Noteikumi Nr.

Rīgā (prot. Nr.   .§)

**Grozījumi Ministru kabineta 2009.gada 20.janvāra noteikumos Nr.60**

**”Noteikumi par obligātajām prasībām ārstniecības iestādēm un to struktūrvienībām”**

Izdoti saskaņā ar

Ārstniecības likuma

55.panta otro daļu

Izdarīt Ministru kabineta 2009.gada 20.janvāra noteikumos Nr.60 „Noteikumi par obligātajām prasībām ārstniecības iestādēm un to struktūrvienībām” (Latvijas Vēstnesis, 2009, 23.nr.; 2010, 41., 206.nr.; 2012, 85.nr.; 2013, 250.nr.; 2014, 138., 2015, 192., 252.nr., 2016, 251.nr.; 2018, 128.nr.) šādus grozījumus:

1. Papildināt noteikumus ar 74.3. apakšpunktu šādā redakcijā:

“74.3. reanimācijas brigāde.”.

2. Izteikt 75.3.apakšpunktu šādā redakcijā:

“75.3. operatīvā medicīniskā transportlīdzekļa vadītājs, ja šos pienākumus neveic šo noteikumu 75.2.apakšpunktā minētā ārstniecības persona.”.

3. Izteikt 76.2.apakšpunktu šādā redakcijā:

“76.2. ārsta palīgs vai neatliekamajā medicīniskajā palīdzībā sertificēta medicīnas māsa;”.

4. Papildināt noteikumus ar 76.1 un 76.2 punktu šādā redakcijā:

“76.1 Neatliekamās medicīniskās palīdzības reanimācijas brigādes sastāvā ir:

76.11. anestezioloģijā, reanimatoloģijā sertificēts ārsts, kurš ir neatliekamās medicīniskās palīdzības reanimācijas brigādes vadītājs;

76.12. ārsta palīgs vai neatliekamajā medicīniskajā palīdzībā sertificēta medicīnas māsa;

76.13. operatīvā medicīniskā transportlīdzekļa vadītājs.

76.2 Neatliekamās medicīniskās palīdzības dienesta vadītājs neatliekamās medicīniskās palīdzības brigāžu atbalstam var veidot ārsta speciālista brigādi, kuras sastāvā ir:

76.21. neatliekamajā medicīniskajā palīdzībā vai anestezioloģijā, reanimatoloģijā sertificēts ārsts;

76.22. neatliekamajā medicīniskajā palīdzībā sertificēts ārsta palīgs.”.

5. Papildināt noteikumus ar 190.punktu šādā redakcijā:

“190. Lai izvērtētu turpmāku neatliekamās medicīniskās palīdzības brigāžu iespējamo attīstību, līdz 2021.gada 1.decembrim Neatliekamās medicīniskās palīdzības dienests papildus šo noteikumu 4.2.nodaļā noteiktajām neatliekamās medicīniskās palīdzības brigādēm var veidot neatliekamās medicīniskās palīdzības brigādes, kuru sastāvā ir:

190.1. neatliekamajā medicīniskajā palīdzībā sertificēts ārsta palīgs vai neatliekamās medicīniskās palīdzības sniegšanā sagatavots ārsts, kurš ir neatliekamās medicīniskās palīdzības brigādes vadītājs, un operatīvā medicīniskā transportlīdzekļa vadītājs;

190.2. neatliekamajā medicīniskajā palīdzībā sertificēts ārsta palīgs vai neatliekamās medicīniskās palīdzības sniegšanā sagatavots ārsts, kurš ir neatliekamās medicīniskās palīdzības brigādes vadītājs, neatliekamās medicīniskās palīdzības sniegšanā sagatavots medicīnas asistents un operatīvā medicīniskā transportlīdzekļa vadītājs;

190.3. neatliekamās medicīniskās palīdzības sniegšanā sagatavots ārsts, kurš ir neatliekamās medicīniskās palīdzības brigādes vadītājs, ārsta palīgs vai neatliekamajā medicīniskajā palīdzībā sertificēta medicīnas māsa un operatīvā medicīniskā transportlīdzekļa vadītājs, ja šos pienākumus neveic kāda no neatliekamās medicīniskās palīdzības brigādes sastāvā esošām ārstniecības personām.”.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretāra p.i. Daina Mūrmane-Umbraško